62019TJ0695_INF
Sodba Splošnega sodišča (osmi razširjeni senat) z dne 5. maja 2021 – Falqui/Parlament
(Zadeva T-695/19)
„Pravo institucij – Enotni statut evropskih poslancev – Evropski poslanci, izvoljeni v italijanskih volilnih enotah – Sklep št. 14/2018, ki ga je Ufficio di Presidenza della Camera dei deputati (urad predsedstva poslanske zbornice, Italija) sprejel na področju pokojnin – Sprememba zneska pokojnin italijanskih nacionalnih poslancev – Korelacijska sprememba zneska pokojnin nekaterih nekdanjih evropskih poslancev, izvoljenih v Italiji, s strani Evropskega parlamenta – Pridobljene pravice – Pravna varnost – Legitimna pričakovanja – Sorazmernost“
1.
Ničnostna tožba – Izpodbojni akti – Pojem – Nacionalni sklep poslanske zbornice o spremembi zneska pokojnin nekdanjih nacionalnih poslancev – Izključitev – Sporočilo in odločba generalnega direktorata Evropskega parlamenta za finance, ki se nanašajo na spremembo zneska pokojnin nekdanjih evropskih poslancev na podlagi tega nacionalnega sklepa – Vključitev
(Člen 263 PDEU; Sklep predsedstva Evropskega parlamenta o izvedbenih ukrepih v zvezi s statutom poslancev Evropskega parlamenta, člen 75; Pravilnik o povračilu in nadomestilu stroškov poslancem Evropskega parlamenta, Priloga III, člen 2(1))
(Glej točke od 41 do 43 in 45.)
2.
Evropski parlament – Pravilnik o povračilu in nadomestilu stroškov poslancem Evropskega parlamenta – Enotni statut evropskih poslancev – Odločba generalnega direktorata Evropskega parlamenta za finance, ki se nanašajo na spremembo zneska pokojnin nekdanjih evropskih poslancev – Sprememba, izvedena na podlagi pravila enake pokojnine – Neobstoj diskrecijske pravice glede načina izračuna teh pokojnin – Pravice do pokojnine, pridobljene pred začetkom veljavnosti navedenega statuta – Neobstoj jamstva glede nespremenljivosti zneska pokojnin
(Listina Evropske unije o temeljnih pravicah; Sklep predsedstva Evropskega parlamenta o izvedbenih ukrepih v zvezi s statutom poslancev Evropskega parlamenta, člena 74 in 75 ter uvodna izjava 7; Pravilnik o povračilu in nadomestilu stroškov poslancem Evropskega parlamenta, Priloga III, člen 2(1); Sklep Evropskega parlamenta 2005/684, člen 28)
(Glej točke 49, 50, 52, od 54 do 62 in od 65 do 67.)
3.
Evropski parlament – Pravilnik o povračilu in nadomestilu stroškov poslancem Evropskega parlamenta – Enotni statut evropskih poslancev – Odločba generalnega direktorata Evropskega parlamenta za finance, ki se nanašajo na spremembo zneska pokojnin nekdanjih evropskih poslancev – Pravilo enake pokojnine – Prepoved retroaktivnosti – Načelo pravne varnosti – Kršitev – Neobstoj
(Sklep Evropskega parlamenta 2005/684; Sklep predsedstva Evropskega parlamenta o izvedbenih ukrepih v zvezi s statutom poslancev Evropskega parlamenta, člen 75; Pravilnik o povračilu in nadomestilu stroškov poslancem Evropskega parlamenta, Priloga III, člen 2(1))
(Glej točke 81, 82, od 84 do 88 in od 90 do 92.)
4.
Evropski parlament – Pravilnik o povračilu in nadomestilu stroškov poslancem Evropskega parlamenta – Enotni statut evropskih poslancev – Odločba generalnega direktorata Evropskega parlamenta za finance, ki se nanašajo na spremembo zneska pokojnin nekdanjih evropskih poslancev – Načelo varstva zaupanja v pravo – Kršitev – Neobstoj
(Sklep predsedstva Evropskega parlamenta o izvedbenih ukrepih v zvezi s statutom poslancev Evropskega parlamenta, člen 75; Pravilnik o povračilu in nadomestilu stroškov poslancem Evropskega parlamenta, Priloga III, člen 2(1))
(Glej točke od 94 do 98.)
5.
Evropski parlament – Pravilnik o povračilu in nadomestilu stroškov poslancem Evropskega parlamenta – Enotni statut evropskih poslancev – Odločba generalnega direktorata Evropskega parlamenta za finance, ki se nanašajo na spremembo zneska pokojnin nekdanjih evropskih poslancev – Utemeljenost, ki izhaja iz zasledovanja legitimnega cilja – Kršitev načela sorazmernosti – Neobstoj
(Pravilnik o povračilu in nadomestilu stroškov poslancem Evropskega parlamenta, Priloga III, člen 2(1))
(Glej točke od 100 do 110.)
Predmet
Predlog na podlagi člena 263 PDEU za razglasitev ničnosti, prvič, sporočila Parlamenta z dne 8. julija 2019, ki se nanaša na prilagoditev zneska pokojnine tožeče stranke po 1. januarju 2019, ko je začel veljati Sklep št. 14/2018, ki ga je sprejel Ufficio di Presidenza della Camera dei deputati, drugič, sporočila z dne 11. aprila 2019, ki ga je sprejel vodja oddelka za plače in socialne pravice poslancev generalnega direktorata Parlamenta za finance in se nanaša na uporabo zneska pokojnine, ki jo prejema tožeča stranka po začetku veljavnosti Sklepa št. 14/2018 Ufficio di Presidenza della Camera dei deputati, in tretjič, mnenja pravne službe Parlamenta SJ-0836/18 z dne 11. januarja 2019.
Izrek
1.
Tožba se zavrne.
2.
Enrico Falqui poleg svojih stroškov nosi stroške Evropskega parlamenta.